En, dan gee die Westerse land nog aanmekaar vir die land kos. As jy dit doen sal die mense mos nooit uit hulle foute leer nie. Al wat dit teweeg bring is dat Mugabe glo hy't 'n lisensie om nog meer te steel en te plunder. Gaan die selfde nie maar op die ou einde hier gebeur nie?
Oorle Johannes Morwe het eendag in 1992 vir my gesê. “Jy moet met jou regering gaan praat. Hulle maak ons kinders baie sleg. Elke keer wanneer die kinders skree en klipgooi gee die regering vir hulle wat hulle vra en daar word geen teenprestasie verwag nie. Wanneer jy vir n mens iets gee, is dit nie verniet nie. Elke ding wat jy gee kos iets en as jy nie die koste opeis nie, gaan hulle dit hulle hulle plig sien om alles te vat tot daar niks oor is om te vat nie.”